钦定古今图书集成/明伦汇编/氏族典/第053卷 > 韦师
## 钦定古今图书集成/明伦汇编/氏族典/第053卷 > 韦师

按《隋书韦师传》，“师字公颖，京兆杜陵人也。少沈谨，有
至性。丁父母忧，居丧尽礼，州里称其孝行。及长，略涉
经史，尤工骑射。周大冢宰宇文护引为中外府记室，
转宾曹参军。齐王宪为雍州牧，引为主簿。及武帝亲
总万机，转少府大夫。及平高氏，诏师安抚山东，徙为
宾部大夫。高祖受禅，拜吏部侍郎，赐爵井陉侯。数年”，
迁河北道行台兵部尚书，诏为山东、河南十八州安
抚大使，兼领晋王广司马。平陈之役，以本官领元帅
掾，陈国府藏，悉委于师，秋毫无所犯，称为清白。后上
为长宁王俨纳其女为妃。除汴州刺史，甚有治名。卒
官，谥曰定。